ai4bharat/Pralekha huggingface dataset:
অর্থমন্ত্রক
সরলীকৃত জিএসটি রিটার্ন পদ্ধতি জিএসটি পরিষদ অনুমোদন করল
নয়াদিল্লি, ২৩ জুলাই, ২০১৮
জিএসটি রিটার্ন পদ্ধতিকে আরও সরল করার বিষয়টি জিএসটি পরিষদ অনুমোদন করেছে। কেন্দ্রীয় অর্থ ও কর্পোরেট তথা রেল এবং কয়লা মন্ত্রী শ্রী পীযূষ গোয়েলের সভাপতিত্বে শনিবার  পরিষদের ২৮তম বৈঠকে কর দাখিলের নতুন পদ্ধতি ও সংশ্লিষ্ট আইনে সেই সংক্রান্ত পরিবর্তনের বিষয়গুলি অনুমোদিত হয়। উল্লেখ করা যেতে পারে, গত ৪ মে পরিষদের ২৭তম বৈঠকে জিএসটি রিটার্ন ব্যবস্থার মৌলিক নীতিগুলি অনুমোদিত হয়। সেইসঙ্গে, জিএসটি বিষয়ক আইন কমিটিকে রিটার্ন দাখিল পদ্ধতি ও সংশ্লিষ্ট আইনে প্রাসঙ্গিক পরিবর্তনগুলি চূড়ান্ত করতে নির্দেশ দেওয়া হয়। কর দাখিলের ক্ষেত্রে নতুন পদ্ধতি অনুমোদিত হওয়ার ফলে ছোট করদাতারা এক সরল রিটার্ন দাখিল ব্যবস্থার মাধ্যমে মাসিক কর প্রদানের সঙ্গে ত্রৈমাসিক ভিত্তিতেও রিটার্ন দাখিলের সুবিধা পাবেন।
ছোট করদাতা বাদে বাকি সমস্ত করদাতা এবার থেকে মাসে একবার রিটার্ন দাখিল করবেন। পরিষদের শনিবারের বৈঠকে আরও সিদ্ধান্ত হয়েছে যে, ৫ কোটি টাকার কম লেনদেন করে থাকেন এমন ছোট করদাতারা বিকল্প ব্যবস্থা হিসাবে এবার থেকে ত্রৈমাসিক ভিত্তিতেও রিটার্ন দাখিল করতে পারবেন। অবশ্য, ত্রৈমাসিক ভিত্তিতে রিটার্ন দাখিল মূল রিটার্ন দাখিলের অনুরূপ হবে। এ ধরণের করদাতাদের জন্য রিটার্ন দাখিলের সহজ পদ্ধতিকে ‘সহজ’ ও ‘সুগম’ নাম দেওয়া হয়েছে। প্রচলিত নিয়ম মেনে রিটার্ন দাখিলের ক্ষেত্রে যে সমস্ত তথ্য দেওয়ার প্রয়োজন হয়, নতুন এই পদ্ধতিতে তার আর প্রয়োজন হবে না।
৫ কোটি টাকার কম লেনদেন করে থাকেন এমন করদাতার সংখ্যা ৯৩ শতাংশ। সরলীকৃত এই নতুন কর দাখিল পদ্ধতির ফলে একদিকে তারা যেমন উপকৃত হবেন, অন্যদিকে তেমনই সহজে ব্যবসা-বাণিজ্য করার অনুকূল বাতাবরণ প্রশস্ত হবে। এমনকি, বড় মাপের করদাতাদের কাছেও নতুন এই ব্যবস্থা যথেষ্ট উপযোগী প্রতিপন্ন হবে।
CG/BD/DM/….
(Visitor Counter : 54
স্বরাষ্ট্র মন্ত্রক
নৌ-সেনা দিবস উপলক্ষে কেন্দ্রীয় স্বরাষ্ট্র মন্ত্রী শ্রী অমিত শাহ ভারতীয় নৌ-বাহিনীকে শুভেচ্ছা জানিয়েছেন
নয়াদিল্লি, ০৪ ডিসেম্বর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ নৌ-সেনা দিবস উপলক্ষে ভারতীয় নৌ-বাহিনীকে শুভেচ্ছা জানিয়েছেন। এই ট্যুইটে তিনি জানিয়েছেন, “নৌ-সেনা দিবসে আমি ভারতীয় নৌ-বাহিনীর সমস্ত সাহসী কর্মী ও তাঁদের পরিবারকে আমার উষ্ণ শুভেচ্ছা জানাই। আমাদের সামুদ্রিক সীমানা রক্ষায় এবং বিপর্যয়ের সময় জাতীয় জাতির সেবা করার ক্ষেত্রে বাহিনীর অটুট অঙ্গীকারের জন্য ভারত ‘নীল জলবাহিনী’কে নিয়ে গর্বিত”।
প্রতি বছর ৪ঠা ডিসেম্বর নৌ-সেনা দিবস হিসাবে উদযাপন করা হয়। সমগ্র জাতি ও ভারতীয় নৌ-বাহিনীর ইতিহাসে এই দিনটির অত্যন্ত তাৎপর্য রয়েছে। ১৯৭১ সালে ভারত-পাক যুদ্ধে এই দিনটিতেই ভারতীয় নৌ-বাহিনী সাফল্য অর্জনে এক নির্ণায়ক সিদ্ধান্ত নিয়েছিল। এই দিনটিতে নৌ-বাহিনীর ক্ষেপণাস্ত্রবাহী জলযান থেকে সাফল্যের সঙ্গে শত্রুপক্ষের একাধিক ক্ষেপণাস্ত্রবাহী জাহাজ, তেল ট্যাঙ্কার এবং উপকূল লাগোয়া প্রতিরক্ষা প্রতিষ্ঠানগুলিতে সাফল্যের সঙ্গে আঘাত করা হয়েছিল। ভারতীয় নৌ-বাহিনীর ‘ট্রাইডেন্ট’ অভিযানের অঙ্গ হিসাবে এই যুদ্ধে ১৯৭১ সালে ভারতীয় নৌ-বাহিনীর একাধিক জাহাজ শত্রুপক্ষ পাকিস্তানী বাহিনীর যুদ্ধের সাজ-সরঞ্জাম ও অন্যান্য গুরুত্বপূর্ণ সামগ্রী বহনকারী বেশ কয়েকটি জাহাজে সললী সমাধি করেছিল। নৌ-বাহিনীর যুদ্ধ জাহাজ বিক্রান্ত থেকে যুদ্ধ বিমানে করে শত্রুপক্ষের একাধিক বন্দর ও বিমানঘাঁটিতে আঘাত হানা হয়েছিল। তৎকালীন পূর্ব পাকিস্তানের চট্টগ্রাম ও খুলনায় শত্রুপক্ষের বন্দর ও বিমানঘাঁটিগুলি ধ্বংস করে দেওয়া হয়েছিল। এমনকি, ভারতীয় নৌ-বাহিনীর এই অভিযানে শত্রুপক্ষের একাধিক জাহাজ ও প্রতিরক্ষা কেন্দ্র তথা প্রতিষ্ঠান নিশ্চিহ্ন হয়ে গিয়েছিল। পূর্ব পাকিস্তানে এবং করাচীতে ভারতীয় নৌ-বাহিনীর একের পর এক ক্ষেপণাস্ত্র হামলায় পাকিস্তানী বাহিনীর শোচনীয় পরাজয় ঘটেছিল।
প্রধানমন্ত্রীরদপ্তর
২৭শে মার্চ ২০২২-এর মন কি বাত-এর জন্য নাগরিকদের কাছ থেকে চিন্তাভাবনা ও পরামর্শ আহ্বান করলেন প্রধানমন্ত্রী
নতুন দিল্লি, ১৫ মার্চ, ২০২২
প্রধানমন্ত্রী শ্রী নরেন্দ্র মোদী ২৭শে মার্চ ২০২২-এর মন কি বাত অনুষ্ঠানের জন্য দেশবাসীর কাছ থেকে চিন্তাভাবনা ও পরামর্শ চেয়ে পাঠিয়েছেন।
এক ট্যুইট বার্তায় প্রধানমন্ত্রী বলেছেন, “এই মাসের #মনকিবাত অনুষ্ঠান ২৭ তারিখে সম্প্রচার করা হবে। প্রতিবারের মতো এবারও এই অনুষ্ঠানের জন্য আমি আপনাদের চিন্তাভাবনা ও পরামর্শ চাইছি। মাইগভ প্ল্যাটফর্ম বা নমো অ্যাপে আপনার চিন্তাভাবনা ভাগ করে নিন, অথবা ১৮০০-১১-৭৮০০ নম্বরে ফোন করে আপনার বক্তব্য রেকর্ড করুন।”
CG/SD/SKD/
(
স্বরাষ্ট্র মন্ত্রক
আপৎকালীন পরিস্হিতি প্রতিরোধ ও তার মোকাবিলার সঙ্গে যুক্ত সাংহাই সহযোগিতা সংগঠনের সদস্য রাষ্ট্রগুলির বিভাগীয় দপ্তরের প্রধানদের দশম বৈঠকে অমিত শাহের ভাষণ
নয়াদিল্লি, ০৮ নভেম্বর, ২০১৯
কেন্দ্রীয় স্বরাষ্ট্রমন্ত্রী অমিত শাহ আজ নতুন দিল্লীতে আপৎকালীন পরিস্হিতি প্রতিরোধ ও তার মোকাবিলার সঙ্গে যুক্ত সাংহাই সহযোগিতা সংগঠনের  সদস্য রাষ্ট্রগুলির বিভাগীয় দপ্তরের প্রধানদের দশম বৈঠকে ভাষণ দেন।
এই উপলক্ষ্যে স্বরাষ্ট্রমন্ত্রী এসসিও-র সদস্য রাষ্ট্রগুলি থেকে আগত প্রতিনিধিদের উষ্ণ অভ্যর্থনা জানান। তিনি বলেন, এই অঞ্চলে বহুপাক্ষিক, রাজনৈতিক, অর্থনৈতিক ও মানুষের সঙ্গে মানুষের যোগাযোগ স্হাপনের ক্ষেত্রে সমস্ত সদস্য রাষ্ট্রের প্রয়াসের মধ্যে আরও সমন্বয় গড়ে তোলার লক্ষ্যে এসসিও-কে বিশেষ গুরুত্ব দিয়ে থাকে।
আঞ্চলিক সুসম্পর্ক বজায় রাখার ক্ষেত্রে এক উপযুক্ত মঞ্চ হিসেবে এসসিও-র বিশেষ গুরুত্বের কথা উল্লেখ করে শ্রী শাহ জানান, ভারত বিগত দুই বছরে ২০টির বেশি মন্ত্রী পর্যায়ের বৈঠকে যোগ দিয়েছে। ভারত উপমহাদেশীয় অঞ্চলে মানবিক সহায়তা ও বিপর্যয় জনিত পরিস্হিতির মোকাবিলার ক্ষেত্রে ভারত সর্বপ্রথমে উদ্যোগী হয়েছে। জীবনহানি ও সম্পত্তির ক্ষয়ক্ষতি কমাতে বিপর্যয় প্রতিরোধী পরিকাঠামো গড়ে তোলার জন্য তিনি সংশ্লিষ্ট সকল পক্ষের প্রতি আহ্বান জানান। এ প্রসঙ্গে তিনি বলেন, প্রধানমন্ত্রী শ্রী নরেন্দ্র মোদী নিউ ইয়র্কে রাষ্ট্রসঙ্ঘের জলবায়ু পরিবর্তনের মোকাবিলা সংক্রান্ত শীর্ষ বৈঠকে বিপর্যয় প্রতিরোধী পরিকাঠামো গড়ে তোলার জন্য জোট গঠনের সূচনা করেছেন।
ভারতে প্রথমবার এসসিও-র মন্ত্রীপর্যায়ের বৈঠক আয়োজনে গর্ব প্রকাশ করে স্বরাষ্ট্রমন্ত্রী বলেন, এই বৈঠক বিপর্যয় প্রতিরোধী পরিকাঠামো গড়ে তোলার লক্ষ্যে কার্যকর রণকৌশল নিয়ে আলাপ-আলোচনার জন্য সমস্ত এসসিও সদস্য রাষ্ট্রকে এক জায়গায় নিয়ে আসবে। ভবিষ্যৎ বিপর্যয় জনিত পরিস্হিতির মোকাবিলার ক্ষেত্রেও সেরা পন্হা-পদ্ধতিগুলি আদান-প্রদানের ক্ষেত্রে পারস্পরিক দক্ষতার বিষয়গুলি নিয়েও বৈঠকে আলোচনা হবে বলেও তিনি জানান।
বিপর্যয় ব্যবস্হাপনার ক্ষেত্রে জলবায়ু পরিবর্তন এখন নতুন চ্যালেঞ্জ ছুঁড়ে দিয়েছে মন্তব্য করে শ্রী শাহ বলেন, সাধারণ মানুষকে বিপর্যয়ের প্রভাব থেকে সুরক্ষিত রাখার লক্ষ্যে এসসিওভুক্ত সব দেশকে আন্তরিক ও সঙ্ঘবদ্ধ প্রয়াস নিতে হবে। তিনি আশাপ্রকাশ করেন, শহরাঞ্চলে ভূমিকম্পের পর ত্রাণ ও উদ্ধার সংক্রান্ত যৌথ মহড়া তথা নতুন দিল্লীতে আয়োজিত মন্ত্রী পর্যায়ের এই বৈঠক থেকে অদূর ভবিষ্যতে বিপর্যয় মোকাবিলার লক্ষ্যে কর্মপরিকল্পনা চূড়ান্ত করা সম্ভব হবে। এই বৈঠকে আজ যে প্রটোকল স্বাক্ষরিত হতে চলেছে তা এসসিওভুক্ত দেশগুলির মধ্যে বিপর্যয় ব্যবস্হাপনার ক্ষেত্রে আরও বেশি সহযোগিতা গড়ে তোলার নতুন পথ খুলে দেবে বলেও শ্রী শাহ অভিমত প্রকাশ করেন।
CG/ BD /NS
(Visitor Counter : 38
অর্থমন্ত্রক
ওয়াশিংটন ডিসি-তে পূর্ণাঙ্গ উন্নয়ন কমিটির ১০৫ তম বৈঠকে অর্থমন্ত্রী শ্রীমতী নির্মলা সীতারমন
নতুন দিল্লি, ২৩ এপ্রিল, ২০২২
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ ওয়াশিংটন ডিসি-তে পূর্ণাঙ্গ উন্নয়ন কমিটির ১০৫ তম বৈঠকে যোগ দেন। বৈঠকে ডিজিটাইজেশন ও ডেভলপমেন্ট, বিকাশ ও আর্থিক স্থিতিশীলতার জন্য ঋণ সহায়তা তথা ইউক্রেন যুদ্ধের বিশ্বব্যাপী প্রভাব মোকাবিলায় বিশ্ব ব্যাঙ্কের ভূমিকা শীর্ষক বিষয় নিয়ে আলাপ-আলোচনা হয়।
বৈঠকে শ্রীমতী সীতারমন বলেন, চলতি বছরে ভারতের আর্থিক অগ্রগতি অত্যন্ত সুদৃঢ় এবং বৃহৎ অর্থনীতিগুলির মধ্যে সর্বোচ্চ। এ থেকেই ভারতের অর্থ ব্যবস্থায় নমনীয়তা এবং অর্থ ব্যবস্থার দৃঢ় পুনরুদ্ধারের মত বিষয়গুলি প্রতিফলিত হয়।
শ্রীমতী সীতারমন আরও বলেন, ভারত অত্যন্ত সংযমের সঙ্গে কোভিড-১৯ পরিস্থিতির মোকাবিলা করেছে। টিকাকরণের ক্ষেত্রেও ভারত লক্ষ্যণীয় অগ্রগতি করেছে। ভারতে ১৮৫ কোটির বেশি মানুষকে কোভিড-১৯ টিকার ডোজ দেওয়া হয়েছে বলে তিনি জানান।
ভারত কোভিড ভ্যাকসিন ইনটেলিজেন্স নেটওয়ার্ক বা কো-উইন প্ল্যাটফর্ম সমস্ত দেশের স্বার্থে স্বেচ্ছায় সদ্ব্যবহার করার প্রস্তাব দিয়েছে। এমনকি, জনস্বার্থ ক্ষেত্রে অন্যান্য বিষয়েও সাহায্যে আগ্রহী।
শ্রীলঙ্কায় বর্তমান অভূতপূর্ব পরিস্থিতি সম্পর্কেও বৈঠকে শ্রীমতী সীতারমন উপস্থিত সকলের দৃষ্টি আকর্ষণ করেন। এই দ্বীপরাষ্ট্রটিকে বর্তমান সঙ্কট থেকে বেরিয়ে আসতে ত্রাণ সহায়তার ক্ষেত্রে নির্ণায়ক সিদ্ধান্ত নেওয়া হবে বলেও অর্থমন্ত্রী আশাপ্রকাশ করেন।
CG/BD/AS/
(Visitor Counter : 109
তথ্যওসম্প্রচারমন্ত্রক
পিআইবি, কলকাতার উদ্যোগে দুর্গাপুরে একদিনের মিডিয়া কর্মশালা “বার্তালাপ”
সরকারি যোগাযোগরক্ষক ও মিডিয়ার মধ্যে দ্বি-মুখী কথোপকথনের মাধ্যম হল বার্তালাপ : ভূপেন্দ্র কাইন্থোলা, প্রধান মহানির্দেশক, পিআইবি
দুর্গাপুর, ২৫ অগাস্ট ২০২৩
কেন্দ্রীয় সরকারের বিভিন্ন প্রকল্প এবং সামাজিক মাধ্যমে ভুয়ো খবর সম্পর্কে সচেতনতা গড়ে তোলার লক্ষ্যে পশ্চিম বর্ধমানের দুর্গাপুরে প্রেস ইনফরমেশন ব্যুরো -র উদ্যোগে আজ একদিনের মিডিয়া কর্মশালা “বার্তালাপ”-এর আয়োজন করা হয়েছিল।
অনুষ্ঠানে বক্তব্য রাখতে গিয়ে ভারত সরকারের তথ্য ও সম্প্রচার মন্ত্রকের অধীন পিআইবি-র প্রধান মহানির্দেশক  শ্রী ভূপেন্দ্র কাইন্থোলা বলেন, বার্তালাপ হল একটি মঞ্চ, যা সরকারি যোগাযোগরক্ষক ও মিডিয়ার মধ্যে সেতুবন্ধনের কাজ করে। এই কর্মশালার উদ্দেশ্য হল, কেন্দ্রীয় সরকারের বিভিন্ন কল্যাণমূলক কর্মসূচি সম্পর্কে সংবাদমাধ্যমকে অবহিত করা। সাধারণ মানুষের কল্যাণে কেন্দ্রীয় সরকারের নেওয়া বিভিন্ন প্রকল্পের কী ধরনের প্রভাব পড়ছে, তা পর্যালোচনার জন্য সাংবাদিকদের কাছে আবেদন জানান শ্রী কাইন্থোলা। এ প্রসঙ্গে তিনি কেন্দ্রীয় সরকারের জনধন প্রকল্পের কথা উল্লেখ করেন, যার মাধ্যমে এ পর্যন্ত কোটি কোটি ভারতবাসী ব্যাঙ্কে অ্যাকাউন্ট খুলেছেন এবং সুবিধাভোগীদের কাছে সরাসরি সরকারি অর্থ পৌঁছে যাচ্ছে। শ্রী কাইন্থোলা গত ৯ বছরে বিমানবন্দর ও সড়ক যোগাযোগ, ডিজিটাল পরিকাঠামো, ডিবিটি এবং ইউপিআই লেনদেনে ব্যাপক পরিবর্তনের কথা তুলে ধরেন, যা দেশের ভাবমূর্তিকে বদলে দিয়েছে। তিনি বলেন, কোভিডের টিকায় শুধু ভারতবাসী নন, উপকৃত হয়েছেন গোটা বিশ্বের মানুষ। চন্দ্রযান-৩ মিশনের সাফল্যের কথা উল্লেখ করে বিজ্ঞান ও প্রযুক্তির ক্ষেত্রে গোটা বিশ্বে ভারতের অগ্রগতির কথা তুলে ধরেন শ্রী কাইন্থোলা।
আজকের এই বার্তালাপ অনুষ্ঠানে ছোট এবং মাঝারি সংবাদপত্র সহ দুর্গাপুরের সংবাদমাধ্যমের কর্মীরা যোগ দেন।
অনুষ্ঠানে পিআইবি কলকাতার প্রাক্তন অতিরিক্ত মহানির্দেশক শ্রী দেবাঞ্জন চক্রবর্তী বলেন, "নরেন্দ্র মোদী সরকারের গত ৯ বছরের উল্লেখযোগ্য সাফল্য হল, সেবা, সুশাসন ও গরিব কল্যাণ। আত্মনির্ভর ভারত, সরকারের বিভিন্ন কল্যাণমূলক প্রকল্প ভারতকে আন্তর্জাতিক স্বীকৃতি এনে দিয়েছে। সামাজিক, আর্থিক এবং ডিজিটাল ক্ষেত্রে উল্লেখযোগ্য অগ্রগতির পাশাপাশি দেশের মানুষের জীবনযাত্রার ব্যাপক উন্নতি ঘটেছে।"
ইউকো ব্যাঙ্কের দুর্গাপুর আঞ্চলিক কার্যালয়ের উপ আঞ্চলিক প্রধান শ্রী মনোজ কুমার সোনি পিএমজেডিওয়াই, পিএমএওয়াই, পিএমএসবিওয়াই, অটল পেনশন যোজনা, কিষাণ ক্রেডিট কার্ড, সুকন্যা সমৃদ্ধি যোজনা সহ কেন্দ্রীয় সরকারের বিভিন্ন প্রকল্প সম্পর্কে সাংবাদিকদের অবহিত করেন।
ডিজিটাল কন্টেন্ট বিশেষজ্ঞ শ্রীমতি আরাধনা চ্যাটার্জি সামাজিক মাধ্যমের গুরুত্ব সম্পর্কে তার বক্তব্য পেশ করেন।
সামাজিক মাধ্যমে কীভাবে ভুয়ো খবর চিহ্নিত করা সম্ভব, সে সম্পর্কে বক্তব্য রাখেন মাল্টিমিডিয়া সাংবাদিক শ্রী জয়দীপ দাশগুপ্ত।
পিআইবি-র বিভিন্ন প্রেস রিলিজ, ছবি এবং অন্যান্য বিষয়বস্তু পিআইবি-র ওয়েবসাইট, ফেসবুক পেজ এবং ট্যুইটার হ্যান্ডেল থেকে কীভাবে সরাসরি পাওয়া যেতে পারে, সে সম্পর্কে এই কর্মশালায় বিস্তারিত তথ্য তুলে ধরা হয়। এই অনুষ্ঠানের অংশ হিসেবে সাংবাদিকদের সঙ্গে এক আলাপচারিতায় মিলিত হন কলকাতা পিআইবি-র যুগ্ম অধিকর্তা শ্রীমতি চিত্রা গুপ্ত। প্রতিদিন কাজ করার ক্ষেত্রে সাংবাদিকদের যে সব সমস্যার মুখোমুখি হতে হয়, সে সম্পর্কে তাঁরা মতবিনিময় করেন। শ্রীমতি গুপ্ত সাংবাদিকদের বিভিন্ন ধরনের প্রশ্নের জবাব দেন।
এই কর্মশালায় প্রায় ৫০ জন সাংবাদিক অংশ নেন।
বার্তালাপ অনুষ্ঠানের পাশাপাশি একটি প্রদর্শনীরও আয়োজন করেছিল সেন্ট্রাল ব্যুরো অফ কমিউনিকেশন-এর কলকাতা শাখা। এই প্রদর্শনীতে ছবির মাধ্যমে কেন্দ্রীয় সরকারের বিভিন্ন প্রকল্প ও সেগুলির সাফল্য তুলে ধরা হয়।
(AG/MP /SG
প্রধানমন্ত্রীরদপ্তর
বাগীশ শাস্ত্রী নামে পরিচিত সংস্কৃত ব্যাকারণবিদ অধ্যাপক ভগীরথ প্রসাদ ত্রিপাঠীর প্রয়াণে প্রধানমন্ত্রীর শোকপ্রকাশ
নয়াদিল্লী, ১২ মে, ২০২২
প্রধানমন্ত্রী শ্রী নরেন্দ্র মোদী বাগীশ শাস্ত্রী নামে পরিচিত সংস্কৃত ব্যাকারণবিদ অধ্যাপক ভগীরথ প্রসাদ ত্রিপাঠীর প্রয়াণে শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন, “অধ্যাপক ভগীরথ প্রসাদ ত্রিপাঠী ‘বাগীশ শাস্ত্রী’ আধুনিক বৈজ্ঞানিক পদ্ধতি ব্যবহার করে তরুণদের মধ্যে সংস্কৃতকে আরও জনপ্রিয় করে তুলতে অমূল্য অবদান রেখেছিলেন। তিনি অত্যন্ত জ্ঞানী এবং সুপণ্ডিত ব্যক্তি ছিলেন। তাঁর প্রয়াণে ব্যথিত। তাঁর পরিবার ও বন্ধুদের প্রতি সমবেদনা। ওম শান্তি।”
CG/SS/NS
(
প্রতিরক্ষামন্ত্রক
অতিরিক্ত আরও ১৪৭ জন ভারতীয় সেনা মহিলা আধিকারিককে স্থায়ী কমিশন দেওয়া হয়েছে
নতুন দিল্লি, ২১ জুলাই, ২০২১
ভারতীয় সেনাবাহিনীর মোট ১৪৭ জন অতিরিক্ত মহিলা শর্ট সার্ভিস কমিশনকে  সুপ্রিম কোর্টের সংশোধিত নির্দেশ অনুযায়ী চলতি বছরের মার্চ মাসে স্থায়ী কমিশন দেওয়া হয়েছে বলে বুধবার প্রতিরক্ষা মন্ত্রক সূত্রে জানানো হয়েছে।
সুপ্রিম কোর্ট ২৫ মার্চ এক নির্দেশে জানিয়েছিল যে, মহিলা আধিকারিকদের স্থায়ী কমিশন দেওয়ার বিষয়ে সেনাবাহিনীর মূল্যায়ন বৈষম্যমূলক হয়েছে। মাননীয় সুপ্রীম কোর্টের নির্দেশ অনুযায়ী বিষয়টি নিয়ে পুনর্বিবেচনা করার জন্য সেনাবাহিনীকে বলা হয়েছিল। যার ফলস্বরুপ, অতিরিক্ত আরও ১৪৭ জন মহিলা আধিকারিককে স্থায়ী কমিশনের জন্য বিবেচনা করা হয়। বাহিনীর ৬১৫ জন মহিলা আধিকারিক এর মধ্যে এ পর্যন্ত ৪২৪ জনকে স্থায়ী কমিশন দেওয়া হয়েছে।
প্রশাসনিক কারণে কয়েকজন মহিলা আধিকারিকের ফলাফল আটকানো হয়েছে এবং সুপ্রিমকোর্টে কেন্দ্রীয় সরকারের দায়ের করা পিটিশনের ফলাফলের ওপর অপেক্ষা করা হচ্ছে।
দেশের শীর্ষ আদালত ২০২০ সালের ফেব্রুয়ারিতে এক যুগান্তকারী রায়ে কেন্দ্রীয় এসএসসি কর্মকর্তাদের সেনাবাহিনীতে পোস্টিং সহ স্থায়ী কমিশন দেওয়া নিশ্চিত করতে কেন্দ্রকে নির্দেশ দিয়েছিল। সেনাবাহিনীর মহিলা আধিকারিকদের স্ক্রিনিং করার জন্য ২০২০ সালের সেপ্টেম্বরে একটি বিশেষ বোর্ড গঠন করা হয়েছিল। ওই বছরের নভেম্বরে স্ক্রিনিংয়ের ফলাফল ঘোষণা করা হয়েছিল।
স্থায়ী কমিশন না পেয়ে মহিলা আধিকারিকরা সুপ্রিম কোর্টের দ্বারস্থ হন।
শেষ পর্যন্ত শীর্ষ আদালতের রায় মহিলা আধিকারিকদের অনুকূলে যায়।
এদিকে, প্রতিরক্ষা মন্ত্রক থেকে জানানো হয়েছে যে, যেসব মহিলা এসএসসি আধিকারিককে সেনাবাহিনীর সিলেকশন বোর্ড বিবেচনা করেছিল, কিন্তু স্থায়ী কমিশন মঞ্জুর করেনি তাঁরা ন্যূনতম ২০ বছর চাকরি করলে পেনশনের আওতায় আসবেন।
CG/ SB
(Visitor Counter : 123
পরিসংখ্যানএবংকর্মসূচিরূপায়ণমন্ত্রক
“পরিসংখ্যান দিবস” উদযাপিত হবে ২৯ জুন, ২০২৩-এ
নতুন দিল্লি, ২৮ জুন, ২০২৩
পরিসংখ্যান এবং আর্থিক পরিকল্পনা ক্ষেত্রে অধ্যাপক  প্রশান্তচন্দ্র মহলানবিশের উল্লেখযোগ্য অবদানের স্বীকৃতি স্বরূপ ভারত সরকার প্রতি বছর ২৯ জুন, তাঁর জন্মবার্ষিকীতে দেশজুড়ে ‘পরিসংখ্যান দিবস’ হিসেবে বিশেষ দিন উদযাপন করে থাকে। এই দিবস পালনের উদ্দেশ্য হল জনসচেতনতা তৈরি করা, বিশেষ করে আর্থ-সামাজিক পরিকল্পনা ও নীতি প্রণয়নে পরিসংখ্যান ক্ষেত্রে অধ্যাপক  মহলানবিশের ভূমিকা এবং গুরুত্ব সম্পর্কে তরুণ প্রজন্মকে অনুপ্রেরণা যোগান।
এবছর পরিসংখ্যান দিবসের মূল অনুষ্ঠান আয়োজন করা হয়েছে নতুন দিল্লির লোধি রোডে স্কোপ কমপ্লেক্সের স্কোপ কনভেনশন সেন্টারে। অনুষ্ঠানে প্রধান অতিথি হিসেবে উপস্থিত থাকবেন পরিসংখ্যান ও কর্মসূচি রূপায়ন মন্ত্রকের স্বাধীন দায়িত্বপ্রাপ্ত প্রতিমন্ত্রী রাও ইন্দ্রজিৎ সিং সহ অন্য বিশিষ্ট ব্যক্তিবর্গ। এই অনুষ্ঠানে একাধিক কেন্দ্রীয় মন্ত্রক ও দপ্তরের বরিষ্ঠ আধিকারিকরা ছাড়াও রাজ্য/কেন্দ্রশাসিত অঞ্চলের প্রতিনিধি এবং আন্তর্জাতিক সংস্থাগুলির প্রতিনিধিরাও অংশ নেবেন।
প্রতি বছর সমসাময়িক জাতীয় গুরুত্বের বিষয় ভাবনার উপর জোর দিয়ে পরিসংখ্যান দিবস উদযাপিত হয়। ২০২৩-এর পরিসংখ্যান দিবসে বিষয় ভাবনা হল ‘সুস্থায়ী উন্নয়ন লক্ষ্যমাত্রা পর্যবেক্ষণের জন্য জাতীয় সূচক পরিকাঠামোর সঙ্গে রাজ্যের সূচক পরিকাঠামোর সামঞ্জস্য।’
এই বিষয়ভাবনার উপর অনুষ্ঠানে একটি সংক্ষিপ্ত উপস্থাপনা দেবেন মন্ত্রকের আধিকারিকরা। তারপর বিশেষজ্ঞরা বক্তব্য রাখবেন।
এর পাশাপাশি এই অনুষ্ঠানে পরিসংখ্যান ও কর্মসূচি রূপায়ন মন্ত্রক আয়োজিত স্নাতকোত্তর শিক্ষার্থীদের জন্য ‘অন দ্য স্পট রচনা প্রতিযোগিতা ২০২৩’-এ বিজয়ীদের পুরষ্কৃত করা হবে।
CG/SS/SKD/
(Visitor Counter : 80
শ্রমওকর্মসংস্থানমন্ত্রক
মুদ্রা যোজনার মাধ্যমে ৩ কোটি ৪৯ লক্ষ নতুন উদ্যোগপতি উপকৃত হয়েছেন
নয়াদিল্লি, ০১ আগস্ট, ২০১৮
কর্মদক্ষতা বৃদ্ধির পাশাপাশি কর্মসংস্হান সৃষ্টির বিষয়টি সবসময় সরকারের অগ্রাধিকার পেয়ে থাকে। সরকার এই লক্ষ্যে একাধিক প্রকল্প ও কর্মসূচি রূপায়ণ করছে। একইসঙ্গে বেসরকারি ক্ষেত্রগুলিকেও উৎসাহ দেওয়া হচ্ছে। কর্মসংস্হানের সুযোগ সৃষ্টি করতে সরকার প্রধানমন্ত্রীর কর্মসংস্হান সৃষ্টি কর্মসূচি, মহাত্মা গান্ধী জাতীয় গ্রামীণ কর্মসংস্হান নিশ্চয়তা প্রকল্প, পন্ডিত দীনদয়াল উপাধ্যায় গ্রামীণ কৌশল্য যোজনা এবং দীনদয়াল অন্তদ্বয় যোজনা- জাতীয় শহরাঞ্চল জীবন-জীবিকা মিশনের মতো উদ্যোগগুলিতে সরকারি ব্যয় তথা বিনিয়োগের পরিমান বাড়াচ্ছে। রাজ্যসভায় আজ এক প্রশ্নের লিখিত জবাবে এই তথ্য জানান শ্রম ও কর্মসংস্হান প্রতিমন্ত্রী শ্রী সন্তোষ কুমার গাঙ্গোয়ার।
তিনি আরও জানান, প্রধানমন্ত্রী মুদ্রা যোজনার মাধ্যমে ব্যাঙ্ক, ব্যাঙ্ক বর্হুভূত আর্থিক প্রতিষ্ঠান, ছোট অর্থ সহায়তা প্রতিষ্ঠানের পক্ষ থেকে অকৃষি ক্ষেত্রে ছোট ও মাঝারি উদ্যোগ গড়ে তোলা সহ ব্যবসার সম্প্রসারণ ও কর্মসংস্হান সৃষ্টির জন্য ব্যক্তি বিশেষ বা সংস্হাকে সহজ শর্তে ঋণ দেওয়া হয়। এই কর্মসূচির আওতায় ২০১৫-১৬ থেকে ২০১৭-১৮ পর্যন্ত ১২ কোটি ৭২ লক্ষ ক্ষেত্রে ঋণ মঞ্জুর করা হয়েছে। এরমধ্যে ৩ কোটি ৪৯ লক্ষ নতুন শিল্পোদ্যোগ গড়ে তোলার জন্য ঋণ দেওয়া হয়েছে।
শ্রী গাঙ্গোয়ার আরও জানান প্রধানমন্ত্রীর কর্মসংস্হান সৃষ্টি কর্মসূচির আওতায় পশ্চিমবঙ্গে ২০১৫-১৬ সালে ১২ হাজার ৭৪৬ জন, ২০১৬-১৭তে ২৬ হাজার ৬০৪ জন, ২০১৭-১৮তে ১০ হাজার ৯২৮ জন এবং ২০১৮-১৯-এ এখনও পর্যন্ত ৩ হাজার ৮২৪ জন উপকৃত হয়েছেন। এছাড়াও এমজিএনআরইজিএ কর্মসূচির মাধ্যমে পশ্চিমবঙ্গে ২০১৭-১৮তে ৩১ কোটি ২৬ লক্ষ এবং ২০১৮-১৯ এর ২০ জুলাই পর্যন্ত প্রায় ৭ কোটি ৬০ হাজার কর্মদিবস সৃষ্টি হয়েছে বলেও শ্রী গঙ্গোয়ার জানান।
CG/BD/NS/…
(Visitor Counter : 58
ক্রেতা, খাদ্যএবংগণবন্টনমন্ত্রক
‘এক দেশ, এক রেশন কার্ড’ ব্যবস্থার রূপায়ণ
নয়াদিল্লি, ০৪ ফেব্রুয়ারি, ২০২০
গণবন্টন ব্যবস্থায় সংস্কারের অঙ্গ হিসাবে ২০১৮-র এপ্রিল থেকে সমস্ত রাজ্য ও কেন্দ্রশাসিত অঞ্চলে গণবন্টন ব্যবস্থার সুসংবদ্ধ পরিচালনার জন্য একটি কর্মসূচি রূপায়ণ করা হচ্ছে। উদ্দেশ্য হ’ল – ২০১৩’র জাতীয় খাদ্য সুরক্ষা আইনের আওতায় রেশন কার্ডধারীদের জন্য দেশের যে কোনও জায়গা থেকে রেশন সামগ্রী সংগ্রহ করার ব্যবস্থা চালু করা। এই ব্যবস্থার নামই হ’ল ‘এক দেশ, এক রেশন কার্ড’। লোকসভায় মঙ্গলবার এক লিখিত জবাবে একথা জানান কেন্দ্রীয় খাদ্য ও গণবন্টন প্রতিমন্ত্রী শ্রী দানভে রাওসাহেব দাদারাও। তিনি আরও বলেন, রেশন কার্ডধারীরা দেশের যে কোনও জায়গায় ন্যায্য মূল্যের দোকানগুলি থেকে রেশন সংগ্রহ করতে পারবেন, তবে, সংশ্লিষ্ট রেশন কার্ডধারীকে তাঁর রেশন কার্ডের সঙ্গে বায়োমেট্রিক বা আধার যুক্ত করতে হবে। এই লক্ষ্যে অধিকাংশ রাজ্য ও কেন্দ্রশাসিত অঞ্চলগুলির সঙ্গে সমঝোতাপত্র স্বাক্ষরিত হয়েছে।
‘এক দেশ, এক রেশন কার্ড’ কর্মসূচির আওতায় কার্ডধারীদের প্রাপ্য খাদ্যশস্য বন্টনের ক্ষেত্রে কোনও রাজ্য বা কেন্দ্রশাসিত অঞ্চলের ওপর অতিরিক্ত বোঝা পড়বে না। রাজ্য ও কেন্দ্রশাসিত অঞ্চলগুলিকে এ বিষয়ে কেন্দ্রের পক্ষ থেকে অবগত করা হয়েছে। এমনকি, এক রাজ্যের রেশন কার্ডধারী যে পরিমাণে রেশন পেতেন, সেই ব্যক্তি অন্য রাজ্যে গেলেই সমপরিমাণ রেশন পাবেন।
SSS/BD/SB
(Visitor Counter : 67
প্রধানমন্ত্রীরদপ্তর
প্রধানমন্ত্রী শীর্ষ স্থানীয় শিখ বুদ্ধিজীবীদের সঙ্গে সাক্ষাৎ করেছেন
আমাদের দেশের বিস্তৃত ও সুন্দর বৈচিত্রের মূল স্তম্ভ হল ঐক্যের ভাবনা : প্রধানমন্ত্রী
ভারতীয় ভাষায় পেশাদারী পাঠক্রম পড়ানোর উদ্যোগ নেওয়া হয়েছে, যাতে মাতৃভাষায় উচ্চশিক্ষাদান বাস্তবায়িত হয় : প্রধানমন্ত্রী
খোলা মনে ঘরোয়া আলোচনার সুযোগ করে দেওয়ার জন্য প্রতিনিধিরা প্রধানমন্ত্রীকে ধন্যবাদ জানিয়েছেন
নতুন দিল্লি, ২৪শে মার্চ, ২০২২
প্রধানমন্ত্রী শ্রী নরেন্দ্র মোদী আজ ৭ নম্বর লোককল্যাণ মার্গে দেশের বিভিন্ন প্রান্তের শীর্ষ স্থানীয় শিখ বুদ্ধিজীবীদের একটি প্রতিনিধি দলের সঙ্গে সাক্ষাৎ করেছেন।
বৈঠকে প্রধানমন্ত্রী সকলের সঙ্গে খোলা মনে নানা বিষয় নিয়ে আলোচনা করেছেন। আলোচনার উল্লেখ যোগ্য বিষয় ছিল কৃষক কল্যাণ, যুব সম্প্রদায়ের ক্ষমতায়ন, নেশা মুক্ত সমাজ, জাতীয় শিক্ষা নীতি, দক্ষতা বিকাশ, কাজের সুযোগ, প্রযুক্তি এবং পাঞ্জাবের সার্বিক বিকাশ।
প্রতিনিধি দলের সঙ্গে সাক্ষাৎ করার সুযোগ পেয়ে প্রধানমন্ত্রী সন্তোষ প্রকাশ করেছেন। তিনি বলেন, বুদ্ধিজীবীরা সমাজের মতামত তৈরি করেন। তাই তিনি প্রতিনিধি দলকে জনগণকে সচেতন করে তোলা এবং বিভিন্ন বিষয়ে নাগরিকরা যাতে যথাযথ তথ্য পান, তা নিয়ে কাজের পরামর্শ দিয়েছেন। শ্রী মোদী বলেছেন, আমাদের দেশের বিস্তৃত ও সুন্দর বৈচিত্রের মূল স্তম্ভ ঐক্যের ভাবনা।
প্রধানমন্ত্রী মাতৃভাষায় শিক্ষাদানের গুরুত্বের বিষয়টি উল্লেখ করেন। তিনি বলেন, ভারতীয় ভাষায় পেশাদারী পাঠক্রম পড়ানোর উদ্যোগ নেওয়া হয়েছে, যাতে মাতৃভাষায় উচ্চশিক্ষাদান বাস্তবায়িত হয়।
প্রতিনিধি দলের সদস্যরা তাঁদের আমন্ত্রণ জানানোর জন্য প্রধানমন্ত্রীকে ধন্যবাদ জানান। দেশের প্রধানমন্ত্রী তাদের আমন্ত্রণ জানিয়ে এধরণের একটি ঘরোয়া আলোচনায় অংশ নেবেন, তারা তা কখনই কল্পনা করে নি। শিখ সম্প্রদায়ের মঙ্গলের জন্য প্রধানমন্ত্রী নিরন্তর যে পদক্ষেপগুলি নিচ্ছেন, প্রতিনিধি দলের সদস্যরা তার প্রশংসা করেছেন।
CG/CB/SFS
(
প্রতিরক্ষামন্ত্রক
ভারতীয় নৌবাহিনী তাদের নিজস্বপোর্টেবল মাল্টিফিড অক্সিজেন ম্যানিফোল্ড যন্ত্র বিশাখাপত্তনম জেলা প্রশাসনের হাতে তুলে দিয়েছে
নতুন দিল্লি, ১২ এপ্রিল ২০২০
বিশাখাপত্তনমের ন্যাভাল ডকইয়ার্ডের নকশা করা ও নির্মিত 'পোর্টেবল মাল্টিফিড অক্সিজেন ম্যানিফোল্ড'যন্ত্র,বিশাখাপত্তনমের ন্যাভাল ডকইয়ার্ডের রিয়ার অ্যাডমিরাল সুপারেন্টেন্ডেন্ট, শ্রীকুমার নায়ার, ইস্টার্ন ন্যাভাল কম্যান্ডের মেডিকেল অফিসার রিয়ার অ্যাডমিরাল সি এস নাইডু এবং অন্ধ্র মেডিকেল কলেজের অধ্যক্ষ ডঃ পি ভি সুধাকরের উপস্থিতিতে ৯ এপ্রিল ২০২০ তারিখে, বিশাখাপত্তনমের কালেক্টর শ্রী ভি বিনয় চন্দের হাতে তুলে দেন। এই যন্ত্রের সাহায্যে একটি বৃহৎ আকারের অক্সিজেন বোতল থেকে একসঙ্গে ছজন রোগীকে অক্সিজেন সরবরাহ করা যাবে। এরকম পাঁচটি যন্ত্র কালেক্টরের হাতে তুলে দেওয়া হয়েছে, আরো ২০ টি যন্ত্র আগামী দু সপ্তাহের মধ্যে ধাপে ধাপে প্রদান করার পরিকল্পনা রয়েছে।
(CG/TG
প্রধানমন্ত্রীরদপ্তর
প্রধানমন্ত্রী ১৯শে নভেম্বর উত্তর প্রদেশ সফর করবেন এবং ৬২৫০ কোটি টাকা মূল্যে কয়েকটি উন্নয়নমূলক প্রকল্পের উদ্বোধন করবেন
জল সঙ্কট দূর করতে এবং কৃষকদের স্বস্তি দিতে প্রধানমন্ত্রী মাহোবাতে একগুচ্ছ প্রকল্পের উদ্বোধন করবেন
প্রধানমন্ত্রী ঝাঁসিতে ৬০০ মেগাওয়াট সৌর শক্তি প্রকল্পের উদ্বোধন ও অটল একতা উদ্যানের উদ্বোধন করবেন
নতুনদিল্লি ১৭ই নভেম্বর, ২০২১
প্রধানমন্ত্রী শ্রী নরেন্দ্র মোদী ১৯শে নভেম্বর উত্তর প্রদেশের মাহোবা ও ঝাঁসি সফর করবেন।
প্রধানমন্ত্রী মাহোবায় একগুচ্ছ প্রকল্পের উদ্বোধন করবেন। এই অঞ্চলের দীর্ঘদিনের জল সঙ্কট দূর করতে এটি একটি তাৎপর্যপূর্ণ পদক্ষেপ । এর ফলে সংশ্লিষ্ট অঞ্চলগুলিতে জলের অভাব আর থাকবেনা, কৃষকরা উপকৃত হবেন। এই প্রকল্পগুলি হলঃ অর্জুন সহায়ক প্রকল্প, রাতাউলি বাঁধ প্রকল্প, ভাওনি জলাধার প্রকল্প ও মাঝগাও সেচ প্রকল্প। ৩২৫০ কোটি টাকা ব্যয়ে নির্মিত এই প্রকল্পগুলি মাহোবা, হামিরপুর, বান্দা, ললিতপুর জেলার ৬৫হাজার হেক্টর জমিতে সেচের জল পৌঁছে দেবে। সংশ্লিষ্ট অঞ্চলে পানীয় জলের ব্যবস্থাও করা হবে।
প্রধানমন্ত্রী ঝাঁসির গারাউঠাতে বিকেল ৫টা ১৫ মিনিটে ৬শো মেগাওয়াট ক্ষমতাসম্পন্ন সৌর বিদ্যুৎ প্রকল্পের শিলান্যাস করবেন। এর জন্য ৩হাজার কোটি টাকা বরাদ্দ করা হয়েছে। এর ফলে সস্তায় বিদ্যুৎ পাওয়া যাবে এবং গ্রিডগুলিতে স্থিতাবস্থা আসবে।
শ্রী মোদী ঝাঁসিতে ১১ হাজার কোটি টাকা ব্যয়ে নির্মিত অটল একতা উদ্যানের উদ্বোধন করবেন। প্রাক্তন প্রধানমন্ত্রী শ্রী অটল বিহারী বাজপেয়ীর নামে নির্মিত ৪০হাজার বর্গমিটার এলাকা জুড়ে এই পার্কে একটি গ্রন্থাগার ও প্রাক্তন প্রধানমন্ত্রীর প্রতিকৃতি রয়েছে। স্ট্যাচু অফ ইউনিটির পরিকল্পনাকারী বিখ্যাত ভাস্কর শ্রী রাম সুতার এই প্রতিকৃতিটি তৈরি করেছেন।
CG/CB/NS
(
ভারত সরকারের প্রধান বৈজ্ঞানিক উপদেষ্টার কার্যালয়
সিএসআইআর-ইমটেক – এর উদ্যোগে কোভিড-১৯ সংক্রান্ত নমুনা পরীক্ষার উদ্যোগ
নয়াদিল্লি, ০৪ এপ্রিল, ২০২০
কোভিড-১৯স্বাস্থ্য ক্ষেত্রে একাধিক চ্যালেঞ্জ ছুঁড়ে দিয়েছে। কোভিড-১৯ সংক্রান্ত নমুনা পরীক্ষার সরঞ্জামের সংখ্যা সীমিত হওয়া আরও একটি চ্যালেঞ্জ। এখনও পর্যন্ত ভারতে সেই সমস্ত রোগীর করোনা সংক্রমণ পরীক্ষা হয়েছে, যাদের বিদেশ সফরের ইতিহাস রয়েছে। অবশ্য, প্রত্যেক ১০ লক্ষ মানুষ পিছু পরীক্ষা-নিরীক্ষার হার বাড়ানোর চেষ্টা চলছে।
সিএসআইআর – এর ইন্ডিস্ট্রিয়াল রিসার্চ ইন্সটিটিউট ও মাইক্রোবায়াল টেকনোলজি বা ইমটেক নমুনা পরীক্ষার হার বাড়াতে প্রয়োজনীয় উদ্যোগ গ্রহণ করেছে। প্রাথমিক পর্যায়ে ইমটেক দৈনিক ৫০-১০০টি নমুনা পরীক্ষার পরিকল্পনা করেছে। প্রয়োজন-ভিত্তিতে নমুনা পরীক্ষার এই হার বাড়ানো হবে।
ইমটেক চন্ডীগড়ের অধিকর্তা ডঃ সঞ্জীব খোসলা জানিয়েছেন, তাঁর প্রতিষ্ঠান কোভিড-১৯ নমুনা পরীক্ষার হার বাড়াতে প্রয়োজনীয় উদ্যোগ গ্রহণ করেছে। প্রতিষ্ঠানের যে ল্যাবগুলিতে পরীক্ষা-নিরীক্ষার কাজ চলছে, সেখানে প্রয়োজনীয় আধুনিক পরিকাঠামো রয়েছে। আরও একটি নতুন বায়োসেফটি লেভেল-৩ শ্রেণীর ভাইরোলজি ল্যাব চালু করা হয়েছে। এই ল্যাবে নমুনা পরীক্ষার জন্য প্রয়োজনীয় যাবতীয় অনুমতি পাওয়া গিয়েছে।
নমুনা পরীক্ষার পাশাপাশি, সিএসআইআর – ইমটেক স্বাস্থ্য কর্মীদের ব্যক্তিগত সুরক্ষা সামগ্রীও প্রদান করছে। এছাড়াও, চণ্ডীগড়ের এই প্রতিষ্ঠানটি স্থানীয় প্রশাসন ও স্বেচ্ছাসেবী সংগঠন রেড ক্রসকে পরিকাঠামোগত সুবিধা দিয়ে সহায়তা করছে।
(CG/BD/SB